
Parlamentul  României

Camera  Deputaţilor
Comisia pentru sănătate şi familie                       Comisia pentru apărare, ordine publică şi  

                                                                                      siguranţă naţională

          Nr. 28/190/2011



       Nr. 32/228/2011
Bucureşti, 27 septembrie 2012

         Plx 475/2011
BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul comun asupra  propunerii legislative pentru completarea Legii nr. 143/2000  privind prevenirea şi combaterea traficului şi consumului ilicit de droguri ( Plx 475/2011), trimisă Comisiei pentru sănătate şi familie şi Comisiei pentru apărare, ordine publică şi siguranţă naţională pentru examinare, pe fond, cu adresa nr.Plx 475 din 27 iunie 2011.

În raport de obiectul şi conţinutul său, propunerea legislativă face parte din categoria legilor organice, în conformitate cu prevederile articolului 73 alineatul (3) din Constituţia României, republicată.

PREŞEDINTE,




PREŞEDINTE,

          Rodica Nassar                                  Costică Canacheu


                      Costică Canacheu

[image: image2.png]



Parlamentul  României

Camera  Deputaţilor
Comisia pentru sănătate şi familie                       Comisia pentru apărare, ordine publică şi  

                                                                                      siguranţă naţională

          Nr. 28/190/2011



       Nr. 32/228/2011
Bucureşti, 27 septembrie 2012

         Plx 475/2011
RAPORT COMUN
asupra propunerii legislative pentru completarea   Legii nr. 143/2000  privind prevenirea şi combaterea traficului şi consumului ilicit de droguri (Plx 475/2011)
 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru sănătate şi familie şi Comisia pentru apărare, ordine publică şi siguranţă naţională au fost sesizate, spre dezbatere, în fond, cu propunerea legislativă pentru completarea Legii nr. 143/2000 privind prevenirea şi combaterea traficului şi consumului ilicit de droguri, trimisă cu adresa nr. Plx 475 din 27 iunie 2011.
 La întocmirea raportului comun s-a avut în vedere:

· avizul favorabil al Consiliului Legislativ (nr.323/21.03.2011);
· avizul favorabil al Comisiei juridice, de disciplină şi imunităţii (Plx.nr.475/2011 din 4 iulie 2011);
· avizul favorabil al Comisiei pentru administraţie publcă, amenajarea teritoriului şi echilibru ecologic ( nr.26/55 din 18 aprilie 2012)

Propunerea legislativă are ca obiect de reglementare completarea Legii nr. 143/2000 privind prevenirea şi combaterea traficului şi consumului ilicit de droguri, cu modificările şi completările ulterioare, cu două articole noi, art. 51 şi art. 81, în care se prevede interzicerea magazinelor care comercializează substanţe sau produse etnobotanice, şi, respectiv, interzicerea mai multor operaţiuni efectuate fără drept, cu substanţe şi produse etnobotanice din plante, extracte sau combinaţii din plante cu efect halucinogen sau euforic.
Propunerea legislativă  a fost respinsă de Senat în şedinţa din 22 iunie  2011 în calitate de primă Cameră sesizată.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat,  Camera Deputaţilor este Cameră decizională.
În conformitate cu prevederile art. 63 din Regulamentul Camerei Deputaţilor republicat, cele două comisii au dezbătut separat această propunere legislativă. Membrii Comisiei pentru apărare, ordine publică şi siguranţă naţională au examinat propunerea legislativă în şedinţa din 6 septembrie 2011.

La lucrările comisiei au participat, în calitate de invitaţi, doamna Rodica Mitoiu, şef serviciu precursori din cadrul Agenţiei Naţionale Antidrog şi doamna chestor Irina Alexe, şeful departamentului pentru relaţia cu Parlamentul în cadrul Ministerului Administraţiei şi Internelor.


Reprezentanţii instituţiilor invitate au susţinut faptul că deoarece terminologia folosită în iniţiativa legislativă supusă dezbaterii este imprecisă şi nu permite identificarea substanţelor ce fac obiectul reglementării, prevederile acesteia devin inoperante. În acelaşi timp, doamna chestor Irina Alexe a precizat ca un proiect legislativ cu un conţinut similar se află în dezbaterea plenului Camerei Deputaţilor, adoptarea prezentei iniţiative ducând la o dublă reglementare.
La lucrări au fost prezenţi 22 deputaţi, din totalul de 24 membri ai Comisiei. 

La şedinţa Comisiei pentru sănătate şi familie din data de 25 septembrie 2012 au fost prezenţi 14 deputaţi din totalul de 17 membri. 
La dezbateri au participat, în conformitate cu prevederile art.55 din Regulamentul Camerei Deputaţilor, domnul comisar şef Dumitru Constantin , director adjunct  şi doamna Rodica Mitoiu, şef serviciu precursori din cadrul Agenţiei Naţionale Antidrog.
Raportul comun a fost adoptat cu majoritate de voturi în fiecare comisie.
Comisiile propun Plenului Camerei Deputaţilor respingerea propunerii legislative pentru completarea Legii nr. 143/2000  privind prevenirea şi combaterea traficului şi consumului ilicit de droguri deoarece iniţiativa legislativă a rămas fără obiect odată cu intrarea în vigoare a Legii nr.194/2011 privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare.
 Propunerea legislativă face parte din categoria legilor organice, potrivit art. 73 din Constituţia României, republicată.

   PREŞEDINTE,                                        PREŞEDINTE,
           Rodica Nassar                                      Costică Canacheu
Întocmit,
Cristina Bologan – Expert parlamentar
George Cucu  - consilier                                              

